LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2012 M. BALANDŽIO 5 D. ĮSAKYMO NR. 3D-249 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PELNO NESIEKIANČIOS INVESTICIJOS“ ĮGYVENDINIMO TAISYKLIŲ PATVIRTINIMO“ PAKEITIMO

2013 m. sausio 30 d. Nr. 3D-94

Vilnius

Vadovaudamasis Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 (Žin., 1998, Nr. 83-2327; 2010, Nr. 125-6405), 8 ir 9.2 punktais,

p a k e i č i u Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisykles, patvirtintas Lietuvos Respublikos žemės ūkio ministro 2012 m. balandžio 5 d. įsakymu Nr. 3D-249 „Dėl Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisyklių patvirtinimo“ (Žin., 2012, Nr. 42-2091, Nr. 53-2649, Nr. 67-3452):

1. Išdėstau 1 punktą taip:

„1. Lietuvos kaimo plėtros 2007–2013 metų programos priemonės „Pelno nesiekiančios investicijos“ įgyvendinimo taisyklės (toliau – Taisyklės) parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2011 m. gruodžio 19 d. Tarybos reglamentu (EB) Nr. 1312/2011 (OL 2011 L 339, p. 1), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2008 m. lapkričio 27 d. Komisijos reglamentu (EB) Nr. 1175/2008 (OL 2008 L 318, p. 6), 2011 m. liepos 14 d. Komisijos reglamentu (EB) Nr. 6179/2011 (OL 2011 L 185, p. 57), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839; 2009, Nr. 43-1667), Lietuvos kaimo plėtros 2007–2013 metų programa, patvirtinta 2007 m. spalio 19 d. Komisijos sprendimu Nr. C(2007)5076, ir Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562; 2012, Nr.18-830) (toliau – administravimo taisyklės).“

2. Išdėstau 3 punktą taip:

„3. Taisyklėse vartojamos sąvokos:

Drenažo žiotys – drenažo sistemos dalis vandeniui nuleisti iš rinktuvo, dažniausiai į griovį.

Melioracijos griovys – grunte iškastas melioracijos sistemos vandentakis, laikomas sausinimo ar drėkinimo reikmėms.

Melioracijos griovio priežiūros juosta – pagriovio ruožas, prasidedantis nuo griovio šlaito viršutinės briaunos, reikalingas melioracijos technikai (ekskavatoriui, šienapjovei, krūmų smulkinimo mechanizmui ir kt.) dirbti ir iš griovio iškasamoms sąnašoms skleisti.

Paramos paraiška – ministerijos nustatytos formos dokumentas, kurį turi užpildyti ir pateikti Agentūrai pareiškėjas, siekiantis gauti paramą.

Pareiškėjas – asmuo, nustatyta tvarka pateikęs užpildytą paramos paraišką.

Sąmata – kiekvieno melioracijos griovio lėšų poreikio (sąnaudų), susijusių su Priemonės įgyvendinimu, įvertinimas, sudarytas savivaldybės administracijos specialisto, atsakingo už Valstybei nuosavybės teise priklausančius melioracijos statinius, kuriuos patikėjimo teise valdo ir naudoja savivaldybės.

Tinkamumo kriterijus – požymis, pagal kurį nustatomas pareiškėjo tinkamumas gauti paramą.

Vientisa griovio dalis – numatoma prižiūrėti kiekviena griovio dalis nuo jos pradžios iki jos pabaigos. Pralaidos, kanalizuota dalis ir kiti melioracijos statiniai yra griovio sudėtinės dalys, tačiau jos neturi būti įskaičiuojamos į tvarkomo melioracijos griovio plotą.

Žemės ūkio veikla – veikla, apimanti žemės ūkio produktų gamybą, jų apdorojimą, savo pagamintų ir apdorotų žemės ūkio produktų perdirbimą (išskyrus maisto produktų gamybą ir realizavimą iš ne savo ūkyje pagamintų ir apdorotų žemės ūkio produktų) ir paslaugas žemės ūkiui.

Kitos šiose Taisyklėse vartojamos sąvokos apibrėžtos administravimo taisyklėse ir kituose teisės aktuose.“

3. Išdėstau 16 punktą taip:

„16. Pagal šią Priemonę pareiškėjas gali teikti daugiau negu vieną paraišką, jei jų bendra prašoma paramos suma neviršija taisyklių 8 punkte nustatytos paramos sumos“.

4. Išbraukiu 19.8 punkte po žodžių „su pažymėtomis“ žodžius „žemės sklypo ribomis, su“.

5. Išdėstau 20 punktą taip:

„20. Tinkamomis finansuoti išlaidomis laikomos su Priemonės įgyvendinimu susijusios išlaidos, padarytos nuo paramos patvirtinimo datos iki 2014 m. birželio 1 d.“

6. Išdėstau 22.4 punktą taip:

„22.4. drenažo žiočių, latakų ir pralaidų išvalymo darbai“.

7. Išbraukiu 28 punkte po žodžio „Agentūra“ žodžius „pagal numatomą veiklos vykdymo vietą“.

8. Išdėstau 40 punktą taip:

„40. Jeigu paramos paraiškoje nėra duomenų, kuriais remiantis būtų galima nustatyti pareiškėjo atitiktį pirmumo kriterijui, laikoma, kad pareiškėjas jo neatitinka.“

9. Išdėstau 48 punktą taip:

„48. Pranešimus iš paramos gavėjų priima ir registruoja Agentūra administravimo taisyklėse nurodytais adresais.“

10. Išdėstau 49 punktą taip:

„49. Pranešimas turi būti pateiktas nuo paramos patvirtinimo datos, bet ne vėliau kaip iki 2014 m. birželio 1 d., asmeniškai ar per įgaliotą asmenį. Pranešimai nuo 2012 m. birželio 1 d. iki 2013 m. kovo 1 d. nepriimami ir neregistruojami.“

11. Išdėstau 52 punktą taip:

„52. Agentūra turi užsakyti pinigų lėšas per 20 darbo dienų nuo pranešimo gavimo ir užregistravimo Agentūroje dienos. Į šį terminą neįskaičiuojamas paklausimų paramos gavėjui bei patikrų vietoje atlikimo laikas.“

12. Pripažįstu 61 punktą netekusiu galios.

13. Papildau 1 priedo I skyriaus antrąją lentelę po žodžių „elektroniniu paštu“ šia eilute:

Informaciniame portale

14. Įrašau 1 priedo II skyriaus 2 punkte vietoj žodžių „kadastrinis Nr.,“ žodžius „kadastro vietovė,“.

Žemės ūkio ministras	Vigilijus Jukna